**Ministru kabineta noteikumu projekta “Grozījumi Ministru kabineta 2018. gada 18. decembra noteikumos Nr. 819 “Noteiktās grupās ietilpstošu pārtikas produktu reģistrācijas un valsts nodevas samaksas kārtība”” sākotnējās ietekmes novērtējuma ziņojums (anotācija**)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. [Pārtikas aprites uzraudzības likuma](http://likumi.lv/doc.php?id=47184) 4. panta 10.1 daļas 3. punkts un 20. panta otrā daļa. 2. Zemkopības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2018. gada 18. decembra noteikumi Nr. 819 „Noteiktās grupās ietilpstošu pārtikas produktu reģistrācijas un valsts nodevas samaksas kārtība” (turpmāk – noteikumi Nr. 819), kas nosaka noteiktās grupās – maisījumi zīdaiņiem, papildu ēdināšanas maisījumi zīdaiņiem, īpašiem medicīniskiem nolūkiem paredzēta pārtika un svara kontrolei paredzēti pilnīgi uztura aizstājēji – ietilpstošu pārtikas produktu (turpmāk – produkti) reģistrācijas kārtību. Ir sagatavots Ministru kabineta noteikumu projekts “Grozījumi Ministru kabineta **2018.** **gada 18.** **decembra noteikumos Nr.** **819 “**Noteiktās grupās ietilpstošu pārtikas produktu reģistrācijas un valsts nodevas samaksas kārtība**”” (turpmāk – noteikumu projekts),** lai izdarītu grozījumus un precizējumus noteikumos Nr. 819 turpmāk minētajos jautājumos.**1. Pārtikas uzņēmums Pārtikas un veterinārajā dienestā (turpmāk – dienests) iesniedz paziņojumu produkta reģistrācijai. Saskaņā ar** Eiropas Parlamenta un Padomes 2011. gada 25. oktobra Regulas (ES) Nr. 1169/2011 par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr. 1924/2006 un (EK) Nr. 1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr. 608/2004 atcelšanu 8.panta 1.punktu p**ar pārtikas produktu informāciju atbildīgais pārtikas apritē iesaistītais uzņēmējs ir tas uzņēmējs, ar kura vārdu vai uzņēmuma nosaukumu šo pārtikas produktu tirgo, vai, ja minētais uzņēmējs neveic uzņēmējdarbību Eiropas Savienībā, importētājs Eiropas Savienības tirgū.** **2.** Ar noteikumu projektu tiek pilnveidots valsts pārvaldes pakalpojums “Noteiktās grupās ietilpstošu pārtikas produktu reģistrācija”, kā rezultātā pakalpojumu saņēmējs turpmāk pakalpojumu varēs pieprasīt arī kā e-pakalpojumu iestādes tīmekļvietnē www.pvd.gov.lv, identifikācijai izmantojot Valsts reģionālās attīstības aģentūras pārziņā esošo valsts informācijas sistēmu savietotāja koplietošanas personas identifikācijas risinājumu un aizpildot veidlapu tiešsaistē.**Patlaban paziņojumus un citu informāciju dienestā iespējams iesniegt klātienes kanālā un pa šādiem neklātienes kanāliem – nosūtot pa pastu vai elektroniskā formā, apstiprinot dokumentus ar elektronisko parakstu, kā arī izmantojot oficiālās elektroniskās adreses iespējas.****Ar noteikumu projektu tiek pilnveidots valsts pārvaldes pakalpojums:** “Noteiktās grupās ietilpstošu pārtikas produktu reģistrācija”(saite: <https://www.latvija.lv/lv/PPK/Uznemejdarbiba/Partika-veterinarija/p915/ProcesaApraksts>).Minētais valsts pārvaldes pakalpojums sākot ar 2021.gada 1.janvāri būs pieejams dienesta tīmekļvietnē e-pakalpojumu veidā.Ņemot vērā, ka speciālās tiešsaistes veidlapas nav paredzēts parakstīt ar drošu elektronisko parakstu, iesniegto datu integritāte tiks nodrošināta, jo dienesta portālā iesniegumi/pieteikumi pieejami izveidei tikai, ja lietotājs ir autentificējis, izmantojot valsts pārvaldes pakalpojumu portāla Latvija.lv vienoto autentificēšanās moduli. Tas nozīmē, ka:1) iesniegumus/pieteikumus nevar iesniegt citas personas vārdā, jo iesniedzēja dati tiek saņemti no valsts pārvaldes pakalpojumu portāla Latvija.lv;2) iesniegumus/pieteikumus nevar izveidot, ja lietotājs nav autentificējies;3) iesniedzēja/pieteicēja informācija nav iesniegumā/paziņojumā maināma.Dienesta portālā tiek nodrošināts, ka autentificētam lietotājam, kamēr iesniegums/pieteikums NAV iesniegts, bet ir sagatavošanās procesā (statuss ‘’Melnraksts’’), tā ievadlauki ir labojami. Līdz ko iesniegums tiek iesniegts (statuss ‘’Iesniegts’’), ieraksts vairāk no aplikācijas puses nav labojams.Informācija norādīšanai ir izstrādātas ekrānformas, kurās ir definēti dažādi datu tipi, tādējādi nodrošinot, ka dati ir strukturēti, t.i., datuma laukā nevar norādīt tekstu. Tāpat ir izstrādātas dažādas validācijas, piemēram, uz obligāti aizpildāmiem laukiem. Validācijas un datu tipi tiek kontrolēti gan no aplikācijas puse, gan no datu bāzes puses. Sistēma ir izstrādāta tā, ka dati tiek saglabāti nepretrunīgi un ir pilnīgi. Visi notikumi, kas tiek veikti portālā, tiek auditēti. Paziņojums/iesniegums pēc iesniegšanas portālā, nonāk dienesta iekšējās sistēmas datu bāzē. Sistēmā tiek nodrošināts, ka portālā norādītā informācija iekšējā sistēmā nav labojama. Tāpat kā portālā, arī iekšējās sistēmas notikumi tiek auditēti.**3. Pašlaik tiek īstenots** Eiropas Reģionālās attīstības fonda (ERAF) līdzfinansēts projekts dienesta informācijas sistēmas papildinājumu izstrādei, lai dienesta tīmekļvietnē izveidotu tiešsaistes veidlapu paziņojumu iesniegšanai par produktu reģistrāciju. Ievērojot minēto, noteikumos Nr. 819 jāparedz iespēja uzņēmumiem nepieciešamo informāciju iesniegt dienestā elektroniski, izmantojot tiešsaistes veidlapu un autentifikācijai izmantojot Valsts reģionālās attīstības aģentūras pārziņā esošo valsts informācijas sistēmu savietotāja koplietošanas personas identifikācijas risinājumu (noteikumu projekta 1.6. apakšpunkts). Vienlaikus tiek saglabāta arī izvēles iespēja paziņojumu iesniegt papīra formā (noteikumu projekta 1.3. apakšpunkts). 4. Patlaban noteikumu Nr. 819 1. pielikumā ir noteikta paziņojuma veidlapa produktu reģistrācijai, savukārt 2. pielikumā – paziņojuma veidlapa reģistrēta produkta izmaiņām. Kontekstā ar Valsts iestāžu juridisko dienestu vadītāju 2019. gada 14. novembra sanāksmē nolemto (protokols Nr. 3 2. §) izvērtēta iespēja noteikumos Nr. 819 noteikt vienīgi minētajos paziņojumos iekļaujamās informācijas saturu. Lai nodrošinātu personām aktuālu paziņojuma veidlapu pieejamību un dienestam būtu iespēja operatīvi papildināt veidlapu paraugus ar fakultatīvi norādāmu informāciju, tā atvieglojot veidlapu aizpildīšanu, jāsvītro noteikumu Nr. 819 1. un 2. pielikums un noteikumu 3. un 8. punktā jānosaka paziņojumos norādāmā informācijā. Paziņojumu veidlapas jau pašlaik ir pieejamas dienesta tīmekļvietnē. Noteikumu Nr. 819 1. un 2. pielikumā patlaban noteiktās prasības saturiski netiek būtiski mainītas (noteikumu projekta 1.1., 1.2., 1.4., 1.5. un 1.8. apakšpunkts).5. Noteikumu Nr. 819 1. un 2. pielikumā ir noteikts dienesta lēmuma saņemšanas veids – uz norādīto elektroniskā pasta adresi, uz norādīto pasta adresi vai klātienē, bet atbilstoši Oficiālās elektroniskās adreses likumā noteiktajam, ja personai ir aktivizēts oficiālās elektroniskās adreses konts, dienests lēmumu nosūta uz primāro saziņas kanālu – oficiālo elektronisko adresi. Līdz ar to noteikumu projekta 3.6. un 8.5.apakšpunkts ir papildināts ar jaunu saziņas kanālu – oficiālo elektronisko adresi (1.1.un 1.4.apakšpunkts). 6. Noteikumi Nr. 819 ir jāpapildina ar jaunu 8.2 punktu, nosakot, ka dienests mēneša laikā pēc paziņojuma saņemšanas par izmaiņu izdarīšanu pieņem lēmumu par izmaiņu izdarīšanu reģistrā vai par atteikumu izdarīt izmaiņas, ja pārtikas produkts neatbilst pārtikas aprites jomu reglamentējošo normatīvo aktu prasībām. Šī prasība nepieciešama tāpēc, ka dienests ir saskāries ar situāciju, kad konstatē neatbilstību reģistrēta pārtikas produkta marķējumā. Tātad ir jānosaka dienesta tiesības pieņemt lēmumu atteikt reģistrēt pārtikas produkta marķējuma izmaiņas (noteikumu projekta 1.5. apakšpunkts).7. Noteikumu Nr. 819 12. punkts nosaka valsts nodevas maksāšanu pirms paziņojuma par pārtikas produkta reģistrāciju dienesta reģistrā. Ja pēc visu nepieciešamo dokumentu saņemšanas dienests kontatē pārtikas produktu neatbilstību pārtikas aprites jomu reglamentējošajiem normatīvajiem aktiem vai pārtikas produkts netiek reģistrēts, valsts nodevu neatmaksā. Tādejādi noteikumu Nr. 819 12. punkta otrajā teikumā ir noteikti valsts nodevas neatmaksāšanas gadījumi. Likumā “Par nodokļiem un nodevām” ir jau noteikta valsts nodevas atmaksas kārtība, līdz ar to, ievērojot 2009. gada 3. februāra Ministru kabineta noteikumu Nr. 108 “Normatīvo aktu projektu sagatavošanas noteikumi” 3.2. apakšpunktā noteikto, ka *“normatīvā akta projektā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu”*,nav nepieciešams atrunāt, kādos gadījumos valsts nodeva netiek atmaksāta. Ņemot vērā minēto, tiek svītrots noteikumu Nr.819 12. punkta otrais teikums (noteikumu projekta 1.7. apakšpunkts).8. Valsts nodevas apmērs un samaksas kārtība par noteiktās grupās ietilpstošiem pārtikas produktiem ir noteikta kopš 2010.gada:1)  1) par tādu pārtikas produktu reģistrāciju, kas ražoti trešajā valstī, kā īpaši medicīniskiem nolūkiem paredzēta pārtika, svara kontrolei paredzēti pilnīgi uztura aizstājēji un maisījumi zīdaiņiem  – 228,00 *euro*;2)  2) par tādu pārtikas produktu reģistrāciju, kas ir ražoti kādā no Eiropas Ekonomikas zonas valstīm, kā īpaši medicīniskiem nolūkiem paredzēta pārtika un svara kontrolei paredzēti pilnīgi uztura aizstājēji – 100,00 *euro*;3)  par tādu pārtikas produktu reģistrāciju, kā maisījumi zīdaiņiem – 43,00 *euro*.Mainoties normatīvo aktu prasībām attiecībā par valsts nodevu, 2010.gadā dienests iesniedza valsts nodevas aprēķinu, kas tika balstīts uz eksperta dienas likmi un nepieciešamo laika patēriņu produkta marķējuma izvērtēšanai un citām saistošām izmaksām, lai reģistrētu produktu.Maisījumi zīdaiņiem marķējuma izvērtēšanai bija nepieciešams patērēt mazāk darba stundu un bija noteikta zemāka eksperta darba stundas likme, bet attiecībā uz īpaši medicīniskiem nolūkiem paredzētu pārtiku un svara kontrolei paredzētiem pilnīgiem uztura aizstājējiem bija nepieciešams patērēt vairāk darba stundu produkta marķējuma izvērtēšanai un bija noteikta augstāka eksperta darba stundas likme, līdz ar to kopējās izmaksas atšķīrās, kas sastāda dažādu nodevas apmēru (aprēķini ir iekļauti 2010.gada anotācijā). Nodevas apmērs līdz šim nav mainīts.Atšķirība valsts nodevas apmērā netika noteikta attiecībā uz ražotāju, kurš reģistrē produktu, bet gan uz produktu, kas tiek reģistrēts. Līdz ar to ar atšķirīgo valsts nodevas apmēru noteiktai ražotāju grupai netiek piešķirtas ekonomiskās priekšrocības. 9. Tā kā, pamatojoties uz līgumu par informācijas sistēmas papildinājumu izstrādi un integrāciju, dienesta elektroniskā tīmekļa vietne ir jauns izstrādājums un paredzams sistēmas integrācijas periods ikdienas lietošanai, noteikts, ka noteikumu projekta 1.6. apakšpunkta spēkā stāšanās termiņš ir 2021. gada 1. janvāris (noteikumu projekta 2. punkts).Noteikumu projekta pieņemšana pilnībā atrisinās minētās problēmas. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz pārtikas uzņēmumiem, kas laiž Latvijas tirgū maisījumus zīdaiņiem un no olbaltumvielu hidrolizātiem ražotus papildu ēdināšanas maisījumus zīdaiņiem, īpašiem medicīniskiem nolūkiem paredzētu pārtiku, svara kontrolei paredzētus pilnīgus uztura aizstājējus, kā arī dienestu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumi Nr. 819 atvieglos pārtikas apritē iesaistīto pārtikas uzņēmumu darbību reģistrējot produktus, jo tiek paredzēta iespēja informāciju iesniegt dienesta tīmekļvietnē, izmantojot Valsts reģionālās attīstības aģentūras pārziņā esošo valsts informācijas sistēmu savietotāja koplietošanas personas identifikācijas risinājumu.Tāpat tiek paredzēta iespēja uzņēmumam iesniegt informāciju par reģistrā iepriekš iekļautā marķējuma saglabāšanas nepieciešamību. Dienesta tīmekļvietnē būs pieejams skaidrojums par paziņojumu aizpildīšanu. |
| 3. | Administratīvo izmaksu monetārs novērtējums | Projekts šo jomu neskar.Normatīvais regulējums neuzliek papildu administratīvo slogu. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2020.gada 20.jūlijā elektroniski tika nosūtīts saskaņošanai Veselīga uztura speciālistu asociācijai, Patērētāju tiesību aizsardzības centram, Latvijas diētas ārstu asociācijai, Latvijas Pārtikas uzņēmēju federācijai, Aptieku attīstības biedrībai, Latvijas Uzturzinātnes speciālistu biedrībai, Latvijas Diētas un uztura speciālistu asociācijai, Latvijas Diētas un uztura speciālistu asociācijai, Aptieku attīstības biedrībai, Aptieku īpašnieku asociācijai, kā arī dažādiem uzņēmumiem – SIA “B. Braun Medical”, SIA “German Products Baltics”,  SIA ”KBM Pharma”, SIA “Medprof”, SIA “Nuko”, UAB “Nestle”, SIA “Nutricia”, SIA “ORKLA HEALTH“, SIA ”Sanitex”, SIA “M.A.Sales&Marketing”, SIA “LJ PRO”, SIA “Latvijas sertifikācijas centrs”, SIA “Infarma” un UAB “Sveikuva”. |
| 2. | Sabiedrības līdzdalība projekta izstrādē | Informācija par noteikumu projektu tika ievietota Ministru kabineta tīmekļvietnes sadaļā „Sabiedrības līdzdalība” un Zemkopības ministrijas tīmekļvietnes sadaļā „Sabiedrības līdzdalība” no 17.07.2020. līdz 31.07.2020.<https://www.zm.gov.lv/zemkopibas-ministrija/arhivetas-apspriesanas/grozijumi-ministru-kabineta-2018-gada-18-decembra-noteikumos-nr-819-no?id=935><https://www.mk.gov.lv/content/ministru-kabineta-diskusiju-dokumenti>Tādējādi sabiedrības pārstāvjiem bija iespēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvjiem ir iespēja sniegt viedokļus par projektu pēc tā izsludināšanas Valsts sekretāru sanāksmē. |
| 3. | Sabiedrības līdzdalības rezultāti | Par Ministru kabineta tīmekļvietnē www.mk.gov.lvun Zemkopības ministrijas tīmekļvietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi vai priekšlikumi. Nevalstiskās organizācijas un uzņēmumi viedokli nesniedza. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas. Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Cine 67027146

Inara.Cine@zm.gov.lv